นี่ทุกคน อยากรู้ความลับของสีแดงกันไหม
เดี๋ยววิวจะมาเล่าให้ฟังค่ะ
สวัสดีค่ะ วิวจากแชนเนล Point of View ค่ะ
ยินดีต้อนรับเข้าสู่ซีรีส์ใหม่ของช่อง Point of View นะคะ
ซึ่งก็จะมา ๆ หาย ๆ บ้างตามอารมณ์ของวิวอ่ะนะ
แต่วันนี้วิวไปเจอความลับเกี่ยวกับสีต่าง ๆ ในโลกมาค่ะ
ต้องบอกว่าเอาจริง ๆ ทุกวันนี้เราใช้ชีวิตกันอยู่
เราก็ใช้อะไรที่เป็นสีนั้นสีนี้กันมากมายใช่ไหมคะ
ซึ่งแต่ละสีเนี่ยมันก็มีที่มา มีเรื่องราวที่น่าสนใจของตัวเอง
ดังนั้นนะคะ วิวก็เลยเก็บรวบรวมเอา
เรื่องราวของสีต่าง ๆ เนี่ยมาเล่าให้ทุกคนฟังค่ะ
โดยแต่ละคลิปเนี่ยนะคะ ก็จะมาทีละสีเลย
แล้วที่สำคัญนะ มันอาจจะไม่ได้มาเป็นแบบ
ม่วง คราม น้ำเงิน เขียว เหลือง แสด แดง
แบบสีของไทยนะคะ
แต่เดี๋ยววิวจะลงลึกไปอีกค่ะ
ลงลึกไปถึงขั้นว่า อันนี้สีแดงเฉดนั้น
อันนี้สีชมพูเฉดนี้
อันนี้สี shocking pink อันนี้สีธรรมดานะคะ
แต่ว่าตอนนี้เรามาเริ่มจากสีเบสิก ๆ ก่อนดีกว่าค่ะ
ที่ทุกคนรู้จักแน่ ๆ นะคะ นั่นก็คือ
สีแดงนั่นเองค่ะ ชัดเจนมากนะคะ จากชุดที่ใส่อยู่ค่ะ
บอกเลยนะคะว่าสีแดงที่ทุกคนใช้ ๆ อยู่เนี่ย
มีความลับมากมายซ่อนอยู่ข้างในนั้นค่ะ
ดังนั้นถ้าพร้อมจะฟังเรื่องราวที่ทั้ง
สนุกแล้วก็ได้สาระกันแล้วล่ะก็
ไปฟังกันเลยค่ะ
เราปฏิเสธกันไม่ได้เลยนะคะว่าสีแดงเนี่ย
เป็นหนึ่งในสีที่น่าหลงใหลมาก ๆ
ก็โอ้โห เด่นซะขนาดนี้ ดูสิคะ
วิวใส่ชุดแดงทีก็สีเด้งโดดออกมาขนาดนี้เลยนะ
ที่สำคัญค่ะ ในประเทศไทยเราเนี่ย
เราน่าจะรู้กันดีว่า
อ๊ะ สีแดงก็เป็นหนึ่งในสีที่
อยู่บนธงชาติ ธงไตรรงค์ของเราใช่ไหมคะ
และมีความหมายถึงชาติค่ะ
แต่รู้ไหมว่าจริง ๆ แล้วเนี่ย
แดงไม่ได้มีอยู่แค่ในธงชาติไทยนะคะ
แต่ว่าสีแดงเนี่ยนะคะ ถือเป็นหนึ่งในสียอดนิยม
ที่อยู่ในธงชาติของประเทศต่าง ๆ บนโลกเยอะมากค่ะ
เรียกได้ว่าจากทั้งโลกเนี่ยนะ
จากธงชาติทั้งหมดเนี่ย
จะมีถึง 74% ด้วยกันนะคะ
ที่ในธงชาติมีสีแดงเป็นส่วนประกอบค่ะ
เรียกได้ว่าน้อยมากเลยนะที่จะไม่มีสีแดงค่ะ
เท่านั้นยังไม่พอนะคะ ในฐานะคนไทยเชื้อสายจีนเนี่ย
อย่างวิวนะคะ ก็จะรู้ว่า
สีแดงเนี่ยสำคัญขนาดไหนในทัศนะของคนจีนค่ะ
เพราะว่าสีแดงหมายถึงความมงคล
ความมั่งคั่ง ความร่ำรวย
เวลาเจ้าสาวแต่งงานก็จะต้องใส่ชุดแดง ไม่ใช่ชุดขาว
เวลาที่เราเอาเงินให้คน เราก็จะต้องใส่ในซองสีแดง
ตี่จู่เอี๊ยะที่บ้านก็ต้องเป็นสีแดง
ไปที่ไหนก็อู้หู เรียกได้ว่าที่ไหนก็แดงไปหมดค่ะ
คือเหมือนที่เขาบอกไว้ว่า
จะถูกจะแพง ขอให้แดงไว้ก่อนน่ะค่ะ
ฟังแบบนี้หลายคนก็อาจจะรู้สึกว่า
เฮ้ย มันเป็นเรื่องความเชื่อรึเปล่าที่สีแดงมันสำคัญอะไรต่าง ๆ
แต่รู้กันไหมคะว่าเมื่อปีค.ศ. 2012 เนี่ย
มันเคยมีงานวิจัยค่ะ
ที่เขาแนะนำเลยนะแบบว่า
เป็นการเก็บสถิติจริงจังแล้วเขาก็แนะนำว่า
เฮ้ย ใครก็ตามที่ทำงานเป็นสาวเสิร์ฟนะ ในร้านอาหารเนี่ย
ถ้าเลือกได้ ขอให้เลือกใส่ชุดแดง
เพราะว่าเมื่อเขาไปเก็บสถิติมาแล้วเนี่ยนะคะ
เขาพบว่าสาวเสิร์ฟคนไหนก็ตามที่ใส่ชุดแดงนะ
มีโอกาสได้ทิปจากผู้ชายเนี่ยมากขึ้นถึง
26% จากการใส่ชุดสีอื่นเลยทีเดียวนะ
แต่ว่ามันอาจจะไม่ได้ผลกับลูกค้าที่เป็นผู้หญิงเท่าไหร่นะคะ
ฟังดูแบบนี้อาจจะยังไม่น่าเชื่อนะ
แต่ว่าเมื่อปีค.ศ. 2004 นะคะ มีกีฬาโอลิมปิกที่กรีซใช่ไหมคะ
ที่กรีซเป็นเจ้าภาพ
ในเอเธนส์เกมส์เนี่ยก็มีการไปเก็บสถิติของนักกีฬาเหมือนกันค่ะ
เขาก็พบว่านักกีฬาที่เป็นกีฬา combat กีฬาต่อสู้อะนะ
ชาติไหนก็ตามที่ใส่ชุดสีแดงเนี่ย
มีโอกาสชนะมากกว่า 55% เลยทีเดียว
ก็อาจจะมากกว่าแค่นิดหน่อย แต่ว่าก็ถือว่ามากกว่าแล้วนะ
เท่านั้นยังไม่พอค่ะ
เขาบอกว่าจากสถิติของบอลอังกฤษเนี่ยนะคะ
ทีมที่ได้เป็นแชมป์เนี่ยมักจะใส่ชุดสีแดงมากกว่าชุดสีอื่นค่ะ
อ่ะ แฟนผีแฟนหงส์เถียงกันเอาเองนะจ๊ะ
ว่าแบบว่าทีมของใครได้มากกว่านะ
แต่เท่านั้นยังไม่พอนะคะ ถึงบางครั้งจะไม่ได้แชมป์เนี่ย
เขาก็บอกว่าทีมที่ใส่ชุดสีแดงเนี่ย
ก็มีโอกาสได้ตำแหน่งในตารางเนี่ย
สูงกว่าทีมที่ใส่ชุดสีอื่นค่ะ
ดังนั้นนะคะ นี่ก็เป็นทางสถิติเนอะ
สีแดงก็ถือว่าเป็นสีที่แบบ
กึ่ง ๆ จะเป็นสีแห่งชัยชนะอะไรแบบนี้ไปแล้วทีเดียวนะคะ
ทีนี้ถ้าเราไม่ได้พูดถึงพวกการแข่งขันกีฬาต่าง ๆ
แต่เราไปพูดถึงสัตว์ล่ะ
ก็ต้องบอกว่าสัตว์หลาย ๆ ชนิดเนี่ย ที่มีสีแดงเนี่ยนะ
ก็มักจะแข็งแกร่งกว่าสัตว์ชนิดอื่นค่ะ
ยกตัวอย่างเช่น ลิงนะคะ
จะเห็นว่าลิงบางชนิดเนี่ย
จะมีก้นสีแดง หรือว่าจมูกแดง หรืออะไรต่าง ๆ
ซึ่งเขาบอกว่าลิงตัวไหนก็ตามที่มันแดงกว่าตัวอื่นเนี่ยนะ
ก็มักจะเป็นลิงตัวผู้ที่มีฮอร์โมนเทสโทสเทอโรนเนี่ย
สูงกว่าลิงตัวอื่น ๆ ค่ะ
แล้วก็จะมีลักษณะที่ก้าวร้าวกว่า
ดังนั้นก็เลยมีสถิติที่จะได้เป็นจ่าฝูงเนี่ย
มากกว่าลิงที่มีสีแดงน้อยกว่าค่ะ
อย่างไรก็ตามนะคะ เรื่องนี้อาจจะไม่เกี่ยวข้องกับกระทิงนะ
เพราะว่าพอพูดถึงสีแดงเนี่ย หลายคนจะไปนึกถึงการแบบ
โบกผ้าสีแดงล่อวัวกระทิงใช่ไหมคะ
แต่เขาบอกว่าวัวกระทิงเนี่ยจริง ๆ แล้วมันตาบอดสีค่ะ
ดังนั้นไม่ได้มีผลอะไรนะ คือมัน...
วิ่งตามมาจากการโบกผ้า จากแบบว่า
ความสะบัดของผ้าอะไรอย่างนี้มากกว่า
เพราะว่าเคยมีสถิติที่ไปทดลองกันแล้วว่า
ลองโบกผ้าอีกด้านนึงที่มันไม่ใช่สีแดงดูไหม
ว่ากระทิงมันจะขวิดไหม
มันก็ขวิดนะคะ ดังนั้นโอเค มันอาจจะเกี่ยวกับอย่างอื่น ๆ
แต่ว่ากระทิงที่เราเชื่อเรื่องสีแดงที่สุดนี่ไม่เกี่ยวค่ะ
นี่ก็คือเรื่องราวที่น่าสนใจเกี่ยวกับสีแดงนะคะ
แต่คลิปของเราไม่ได้จบตรงนี้ค่ะ
เพราะว่าทั้งหมดนี้คือการเกริ่นเท่านั้น
แต่วันนี้เราจะมาคุยกันเรื่อง
ความลับของสีแดงในประวัติศาสตร์นะคะ
ต้องบอกว่าสีแดงนี่เป็นสีนึงที่ค่อนข้างจะพลิกโลกของเราเนี่ย
ให้กลายมาเป็นแบบปัจจุบันนี้ได้เลยค่ะ
เพราะว่าอะไรรู้ไหม
เพราะว่าสีแดงเนี่ยนะคะ ถือว่าเป็นสีที่เก่าแก่ที่สุดในโลก
ที่มนุษย์นำมาใช้กันค่ะ
อ่ะ ลองนึกสภาพง่าย ๆ นะ
ลองนึกไปถึงพวกภาพจิตรกรรมฝาผนัง ที่ไม่ใช่แบบปัจจุบันนะ
พวกแบบว่ามนุษย์ถ้ำอะไรอย่างนี้
ที่เราเห็นเพนต์ ๆ กันแถวถ้ำต่าง ๆ เนี่ย
เราก็จะเห็นว่าเขาเพนต์กันด้วยสีแดงเป็นหลักใช่ไหมคะ
เพราะว่านี่คือสีแดงที่มนุษย์เนี่ยรู้จักนำมาใช้ค่ะ
โดยสีแดงเฉดแรกสุดเลยนะคะที่มนุษย์รู้จักนำมาใช้เนี่ย
เรียกว่าสีแดง Hematite ค่ะ
แล้วถามว่าสี Hematite เนี่ย
มันต่างกับสีแดงปัจจุบันที่เราใช้กันยังไง
ก็ต้องบอกว่ามันไม่ใช่สีแดงสดค่ะ
แต่มันจะเป็นสีแดงเลือด
เพราะว่ามันคือสีของดินหรือหินนะคะที่เอามาบด ๆ ค่ะ
แล้วถามว่าดินกับหินมันมีสีแดงได้ยังไง
ก็ต้องบอกว่ามันคือดินกับหินที่มีโลหะอยู่ข้างในนะคะ
แล้วโลหะในนั้นน่ะเกิดการ oxidize ค่ะ
หรือว่าเกิดการสัมผัสกับอากาศแล้วทำปฏิกิริยานะคะ
ทำให้ส่งผลให้ออกมาเป็นสีแดงนะ
พูดง่าย ๆ ก็คือพวกโลหะในดินในหินเนี่ย มันเกิดสนิมค่ะ
ดังนั้นสีแดงแรกในโลกที่นำมาใช้กันเนี่ย
ก็เลยเป็นสีแดงสนิมนั่นเองนะคะ
ซึ่งนักโบราณคดีต่างประเทศเนี่ยนะคะ
บางคนเขาก็ถึงขั้นพูดกันเลยนะว่า
วิวัฒนาการของมนุษย์นะ
เกิดขึ้นครั้งยิ่งใหญ่ ที่มนุษย์ก้าวกระโดดเนี่ย
ครั้งแรกก็คือตอนที่มนุษย์เนี่ยเริ่มหันมาใช้เครื่องมือจากหินค่ะ
แล้วอีกครั้งนึงก็คือ
เมื่อมนุษย์เนี่ยเริ่มใส่เสื้อผ้านะคะ
ที่ย้อมสีด้วย Hematite หรือว่า
สีแดง สนิมสีแดงเลือดนี่แหละค่ะ
ซึ่งเหตุการณ์การเอาเสื้อผ้าที่แบบย้อมสีมาใส่เนี่ยนะ
ครั้งแรกก็เกิดขึ้นเมื่อประมาณ
หกพันถึงสี่พันปีก่อนคริสต์ศักราชนี่ล่ะค่ะ
แล้วถามว่าสีแดง Hematite เนี่ยสำคัญขนาดไหนนะคะ
ต้องบอกว่ามนุษย์เนี่ยก็ใช้สีแดง Hematite
ต่อมาเรื่อย ๆ ในเหตุการณ์สำคัญมากมาย
ยกตัวอย่างเช่น การทำมัมมี่
หลายคนอาจจะคุ้นว่า
อ๋อ มัมมี่มันจะต้องเป็นผ้าลินินสีขาวอะไรอย่างนี้
ต้องบอกว่าไม่ใช่ค่ะ อันนั้นคือซีดนะคะ หรือว่าเป็นการ์ตูน
แต่ว่ามัมมี่จริง ๆ เนี่ย
ผ้าลินินที่เขาเอามาพันมัมมี่เนี่ยนะคะ
มันจะต้องย้อมสีแดงค่ะ แล้วก็
เป็นสีแดง Hematite นี่แหละ
ก็คือสีแดงสนิมนี่ล่ะค่ะ
ถ้าสมมติว่าใครไม่เชื่อนะคะ ให้ไปดูที่ชื่อของโอซิริสค่ะ
ซึ่งเป็นเทพเจ้าแห่งความตายของอียิปต์
ที่วิวเคยเล่าเรื่องมัมมี่ตัวแรกของโลกไป จำได้ใช่ไหม
คือโอซิริสเนี่ยนะคะ มีอีกชื่อนึงในภาษาอียิปต์โบราณเนี่ยนะ
คือ Lord of the Red
ที่แปลว่า เจ้าแห่งเทพเจ้าสีแดง ค่ะ
ซึ่งสีแดงที่เป็นสีของโอซิริสเนี่ย
ก็คือสีแดง Hematite นี่แหละค่ะ
ต้องบอกว่าสีแดงเนี่ยนะคะ
ถือว่าเป็นสีที่สำคัญมาก ๆ กับมนุษยชาติ
เพราะว่าหลังจากยุคก่อนประวัติศาสตร์ ยุคอียิปต์แล้วนะคะ
มนุษย์ก็ยังใช้สีแดงกันต่อมาเรื่อย ๆ ค่ะ
คือเป็นหนึ่งในสียอดฮิตที่มนุษย์แทบจะใช้สีแดงอยู่สีเดียวเลย
คือยังผลิตสีอื่นไม่ได้นะคะ
แต่โอเค มันอาจจะมีวัสดุ วัตถุดิบ อะไรต่าง ๆ
ที่เอามาผลิตสีแดงที่มันแตกต่างไปเนอะ
อาจจะเป็นแบบแดงเข้ม แดงอ่อน แดงออกไปทางส้ม
แดงออกไปทางน้ำเงิน อะไรอย่างนี้นิดนึง
แต่ว่าก็ยังอยู่ในเฉดสีแดงเหมือนเดิมค่ะ
แล้วถามว่าสีแดงสำคัญขนาดไหน
ก็สำคัญถึงขนาดที่ว่าในยุคอารยธรรมโรมันโบราณเนี่ยนะ
สำหรับชาวโรมันนะคะ ศัพท์คำว่าสีที่คือคำนี้
Coloratus เนี่ยนะคะ ที่วิวไม่รู้ว่าออกเสียงถูกรึเปล่าเนี่ยนะ
ถือว่าเป็น synonym หรือว่ามีความหมายเดียวกับ
คำนี้เลย คำว่า Ruber นะคะ
ที่แปลว่า สีแดง ค่ะ
ดังนั้นคำว่าสีของเขาอะ มีค่าเท่ากับสีแดงโดยอัตโนมัติเลย
คือไม่พูดถึงสีอื่นนะคะ
เห็นไหมว่าสีแดงสำคัญขนาดไหน
แต่วันนี้วิวยังมีสีแดงอีกสีนึงนะคะ
ที่อยากจะมาแนะนำให้ทุกคนรู้จักกันค่ะ
เพราะว่า โอเค สีแดงมันอาจจะมีหลายเฉดสีมากมายแหละ
เดี๋ยวไว้วันหลังเราจะมาคุยเรื่องเฉดอื่น ๆ ให้ฟังนะคะ
แต่เฉดนี้เป็นเฉดที่สำคัญมากจริง ๆ
สีแดงเฉดนี้ชื่อว่าสี Cochineal ค่ะ
หลายคนอาจจะไม่คุ้นเคยกับชื่อนี้เท่าไหร่ แต่ต้องบอกว่า
เป็นอีกหนึ่งสีที่ค่อนข้างจะพลิกโลกของเราเลยทีเดียวนะคะ
เพราะว่ามันเป็นสีที่ผลิตได้ในบริเวณ
อเมริกากลางกับอเมริกาใต้นะคะ
แล้วเขาก็สันนิษฐานว่า
สีนี้ผลิตขึ้นมาตั้งแต่ประมาณ 200 ปีก่อนคริสต์ศักราชนะคะ
แล้วสีนี้ก็ฮิตกันมาเรื่อย ๆ ในอเมริกาใต้ค่ะ
ในกลุ่มชาติพันธุ์ต่าง ๆ นะ
จนกระทั่งมาถึงยุคของชาวแอซเท็กแล้วก็ชาวอินคาค่ะ
สีนี้ก็กลายเป็นแบบว่าสีที่แบบยอดฮิตในยุคนั้นเลยนะ
ถึงขนาดที่มันมีบันทึกไว้นะคะว่า
สี Cochineal เนี่ยมันเป็นเครื่องบรรณาการที่
เมืองอื่น ๆ ที่อยู่รอบ ๆ เนี่ยจะต้อง
ส่งเข้าไปให้กับจักรวรรดิอินคา จักรวรรดิแอซเท็กเลย
ปีนึงก็แบบเยอะมาก ๆ เลยทีเดียวค่ะ
คือเขาเจอเอกสารที่บันทึกการส่งบรรณาการสี Cochineal ไว้
เพียบเลย เรียกได้ว่าเยอะมาก ๆ จริง ๆ นะคะ
แล้วถามว่ามันสำคัญกับโลกเรายังไง
ถ้ามันอยู่ที่อเมริกากลางกับอเมริกาใต้
ก็ต้องบอกว่ามันเริ่มสำคัญเพราะว่า
ในช่วงปีค.ศ. 1500 ปลาย ๆ ก็คือช่วงศตวรรษที่ 16 เนี่ยนะคะ
เกิดเหตุการณ์การล่าอาณานิคมขึ้นทั่วโลกค่ะ
เราน่าจะจำกันได้จาก
คลิปประวัติศาสตร์โลกล้านปีของวิวใช่ไหมคะ
ว่าในช่วงนั้นเนี่ย มันเป็นช่วงที่ชาวสเปนกับชาวโปรตุเกสเนี่ย
แข่งกันเดินเรือออกไปยึดโลกตามที่ต่าง ๆ นะคะ
และแน่นอนว่าชาตินึงที่มาถึงบริเวณ
อเมริกากลางกับอเมริกาใต้ก็คือ
สเปนนั่นเองค่ะ
ปรากฏว่าพอสเปนเข้ามาที่อเมริกากลางกับอเมริกาใต้นะคะ
ก็มาเจอกับอารยธรรมแอซเท็กและอารยธรรมอินคา
แล้วก็พบว่า
โอ้โห พวกนี้มันใช้สีอะไรกัน ทำไมสีแดงมันสดขนาดนี้
คือที่ผ่านมาฉันเคยใช้แต่สีแดงหม่น ๆ
สีแดงจากแบบหินบดดินบด
ทำไมอยู่ดี ๆ แกถึงผลิตสีแดงได้สดขนาดนี้
สดแบบเหมือนเสื้อวิวตอนนี้เลย
ซึ่งนึกสภาพว่าสมัยก่อนมันเป็นการใช้สีธรรมชาติกัน
ไม่ใช่สีเคมีใช่ป้ะ
ดังนั้นการเจอสีแดงสดขนาดนี้ เขาก็ต้องแบบ
หูว ตื่นตาตื่นใจ
สีแดงเหมือนดอกไม้เลย แกสกัดออกมาได้ยังไงอะ
สีที่พวกฉันใช้กันอยู่ในยุโรปเนี่ยไม่ได้ครึ่งของสีนี้เลยนะ
ดังนั้นนะคะ เมื่อสเปนมายึดดินแดนบริเวณนี้ได้เนี่ย
นอกจากจะขนทองแล้วก็ขนเงินเนี่ยนะคะ
กลับไปประเทศเยอะมาก ๆ แล้ว
อีกอย่างที่ขนไปแบบเยอะมากนะคะก็คือ
สี Cochineal อันนี้นี่ล่ะค่ะ
ปรากฏว่าพอสเปนขนเอาสี Cochineal นี้เข้าไปในยุโรป
ชาวยุโรปก็ตื่นเต้นกันนะคะ ประมาณว่าแบบ
แก แกไปได้สีแดงนี้มาจากไหนอะ
มันสดมากเลย ฉันอยากได้บ้างนะคะ
ดังนั้นสีนี้ก็เลยกลายเป็นสินค้าส่งออกของสเปนค่ะ
แล้วก็แพร่ไปทั่วยุโรปเลยนะคะ
ยกตัวอย่างเช่น เวนิส
ที่เมืองเวนิสเนี่ย มันเป็นเมืองท่าการค้าเก่าใช่ไหม
แล้วมันก็เคยมีชื่อเสียงมาก ๆ กับการทำสีย้อมผ้า
ทำผ้าอะไรต่าง ๆ นะ
ต้องบอกว่าสี Cochineal เนี่ยก็กลายไปเป็นสีย้อมผ้านะ
แล้วทำให้ผ้าเวนิสที่ย้อมด้วยสี Cochineal เนี่ย
กลายเป็นของดังส่งออกเมืองเวนิสเลยนะคะ
เท่านั้นยังไม่พอค่ะ
สี Cochineal เนี่ยก็กลายไปเป็นสีที่เขาใช้ย้อม
เสื้อผ้าให้กับพระคาร์ดินัลในวาติกันนะคะ
ทีนี้ถ้าใครจำได้จากคลิปเล่าเรื่อง Pope ของวิวก็จะรู้ว่า
Pope เนี่ยใส่ชุดขาว
แต่ว่ากลุ่มคนที่รองจาก Pope ที่เป็น
พระคาร์ดินัลองค์สำคัญของคาทอลิกเนี่ย
เขาจะใส่เสื้อผ้าสีประมาณอย่างนี้กันใช่ไหม
ใส่สีแดง ๆ กันก็คือ
สีแดง Cochineal นี่แหละค่ะ ในยุคสมัยนั้นนะ
เท่านั้นยังไม่พอนะคะ
Cochineal เนี่ยก็กลายไปเป็นพวกส่วนผสมของยา
ส่วนผสมของอาหารอะไรต่าง ๆ
เรียกได้ว่าแพร่กระจายกันไปทั่วเลยค่ะ
หลังจากที่มันแพร่กระจายในยุโรปนะคะ
แน่นอนว่ายุคนั้นเป็นยุคที่เริ่มมีการเดินเรือติดต่อซื้อขายแล้ว
Cochineal ก็เลยค่อย ๆ แพร่กระจายไปทั่วโลกนะคะ
ผ่านการเดินเรือของชาวตะวันตกนี่แหละ
ไม่ว่าจะเป็นบริเวณประเทศสยามของเราในตอนนั้นนะ
ก็มากับเรือสินค้าของพวกสเปน ของพวกโปรตุเกส
ก็เข้ามาที่สยามเหมือนกัน
แล้วก็เข้าไปที่เขมร
เข้าไปที่จีนนะคะ
ถึงขนาดที่จักรพรรดิจีนต้องมีการตั้งชื่อสีแบบ
Cochineal นี้ขึ้นมาเป็นพิเศษ
เป็นศัพท์เฉพาะเลยว่านี่คือสีแดงของต่างชาติ
มันช่างแดงซะเหลือเกิน
ชาวจีนอย่างเราชอบสีแดงขนาดนี้สุด ๆ เลย
แบบนี้ก็เกิดขึ้นเหมือนกันนะคะ
และต้องบอกว่าสี Cochineal เนี่ย
เล่นเอาประเทศสเปนในยุคนั้นร่ำรวยสุดขีดเลยค่ะ
เพราะว่ามันผลิตที่อื่นไม่ได้ไง
แล้วก็มีแต่สเปนเนี่ยที่ผูกขาดการค้าสีนี้อยู่
ประเทศเดียวเลยนะคะ
และเนื่องจากมันฮิตทั่วโลก
ดังนั้นสเปนก็แบบ
อ่ะ ใครอยากได้สีแดง เอาตังมา ตัง ๆ ๆ นะคะ
เรียกได้ว่าเป็นสีแห่งความร่ำรวยของสเปนจริง ๆ ค่ะ
ถึงขนาดที่ชาติอื่นเนี่ยอย่างเช่น อเมริกา ในยุคหลัง ๆ นะ
ก็ต้องพยายามจะผลิตสี Cochineal ของตัวเองเนี่ย
จนแบบว่าถึงมายุคหลัง ๆ เลยถึงจะผลิตกันเองได้นะคะ
ถามว่าปัจจุบันนะคะ สี Cochineal ยังใช้กันอยู่รึเปล่า
ก็ต้องบอกว่ายังใช้กันอยู่นะคะ
ในอุตสาหกรรมยา อุตสาหกรรมอาหาร
อุตสาหกรรมเครื่องสำอางต่าง ๆ
ดังนั้นเอาเป็นว่าชีวิตนึงของคนเราเนี่ย
เราเคยบริโภคสี Cochineal กันมาแล้วแน่ ๆ
วิวขอฟันธงร้อยเปอร์เซ็นต์เลยค่ะ
เพราะว่าไม่ว่าจะเป็นพวกขนม
พวกช็อกโกแลตเคลือบสีที่ละลายในปาก ไม่ละลายในมืออ่ะ
ไม่พูดยี่ห้อนะ
อันนั้นเนี่ยก็ใช้สี Cochineal ในการทำสีแดงนะคะ
หรือว่าพวกลิปสติกที่เราทา ๆ กัน สีแดงเนี่ย
หลายต่อหลายอันก็ใช้สี Cochineal นี่แหละค่ะ
ในพวกโยเกิร์ตสตรอเบอร์รี
ก็ใส่สี Cochineal ที่ทำให้สีแดง
หรือว่าพวกเครื่องดื่มยอดนิยมหลาย ๆ ชนิดที่มันเป็นสีแดงเนี่ย
เขาก็ใส่สี Cochineal นี่แหละค่ะ ที่ทำให้มันเป็นสีแดง
แล้วประเด็นมันคืออะไร ทำไมวิวต้องย้ำขนาดนี้
ว่าเราเคยบริโภคสี Cochineal
รู้ไหมทำไม
เพราะว่าสี Cochineal ผลิตจากอะไรรู้ไหมคะ
สี Cochineal เนี่ยถ้าเกิดพูดเผิน ๆ มันก็จะผลิตจาก
ผงขาว ๆ อะไรบางอย่างค่ะ ที่มันเกาะอยู่กับต้นกระบองเพชร
ชนิดพิเศษชนิดนึงที่ปรากฏอยู่ที่อเมริกากลางกับอเมริกาใต้
ก็หน้าตาเป็นแบบนี้เลยนะคะ
ฟังดูก็ยังเฉย ๆ
ก็ผงจากต้นกระบองเพชร เอามาบด ๆ ๆ ๆ
มันก็จะได้สีแดงสดแบบสี Cochineal
แต่รู้ไหมว่าผง ๆ สีขาวเนี่ยมันคืออะไร
จริง ๆ แล้วมันคือ
แมลงค่ะทุกคน มันเป็นแมลงที่ชื่อว่าแมลง Cochineal นะคะ
ที่เกาะอยู่กับต้นกระบองเพชรนี้เท่านั้น
ดังนั้นขอบอกเลยว่าเราแทบทุกคนเนี่ย
เคยบริโภคแมลงบดกันมาแล้วค่ะ
ส่วนใครที่บอกว่า
อ่านตามหลังฉลากต่าง ๆ แล้วไม่เห็นมีบอกเลยว่ามีแมลงบด
คือเขาไม่ได้พูดตรง ๆ ค่ะว่าเขาใช้ Cochineal
เขาจะซ่อนสี Cochineal นี้เอาไว้นะคะ
ในรหัสสีว่า E120 ค่ะ
ดังนั้นถ้าใครไปอ่านตามผลิตภัณฑ์อะไรต่าง ๆ
แล้วเจอว่าเขาใช้โค้ดสี E120 เนี่ยนะคะ
ยินดีด้วยค่ะ คุณเคยกินแมลงบด
เอาแมลงบดทาปาก
เอาแมลงบดทาหน้า
หรือว่าอะไรต่าง ๆ มาแล้วเรียบร้อยค่ะ
ซึ่งต้องบอกว่าถ้าใครคิดว่าได้กินแมลงบดไปตัวเดียวนะคะ
บอกเลยว่าไม่ใช่ค่ะ
เพราะว่าในสี Cochineal 1 กรัมเนี่ยนะ
ต้องใช้แมลง Cochineal เนี่ยบดถึง
7,000 ตัวด้วยกันค่ะ
ดังนั้นชีวิตนี้เราน่าจะกินกันไปเป็นแสน ๆ ล้าน ๆ ตัวแล้วนะคะ
ส่วนใครที่ไม่เชื่อวิวนะคะ
รู้สึกว่าแบบ เฮ้ย มั่วเปล่า มั่วเปล่า
ให้ไปเสิร์ชหาข่าวอ่านนะคะ
เป็นข่าวที่ Starbuck เนี่ยเคยมีการโดนฟ้องร้อง
จากชาวมุสลิมแล้วก็พวกวีแกนนะคะ
พวกที่แบบไม่กินเนื้อสัตว์อะ
เมื่อปีค.ศ. 2012 ค่ะ เคยมีการฟ้องร้องกันเกิดขึ้นเพราะว่า
Starbuck เนี่ยนะคะ ใช้สี Cochineal ในการทำ
เครื่องดื่มของเขาที่เป็นแบบแฟรปปูชิโนอะไรซักอย่าง
ที่มันเป็นสีแดงอะนะ
แล้วก็ใส่ในเค้กป็อปที่ขายใน Starbuck ด้วย
แล้วก็ทำให้ชาวมุสลิมกับพวกวีแกนเนี่ยนะคะ
ไปฟ้องค่ะประมาณว่า
เฮ้ย แกใส่แมลงบดลงไปในอาหารได้ยังไง
ฉันจะไม่กินอาหารจากสัตว์
อันนี้คือชาววีแกนใช่ไหม
ชาวมุสลิมที่เคร่ง ๆ บางคนเขาก็จะบอกว่า
เฮ้ย มันไม่ถูกฮาลาล นี่ชาวมุสลิมกินไม่ได้
เพราะว่ามันเกิดจากการบด
ไม่ได้เกิดจากการฆ่าที่มันถูกตามหลักศาสนาอะไรต่าง ๆ นะคะ
แต่ว่าเอาเป็นว่ามันไม่ใช่ประเด็นของเราในวันนี้
ถ้าใครอยากรู้ว่ามันมีเหตุการณ์นี้จริงไหม
ไปเสิร์ชข่าวอ่านได้ค่ะ รับรองเจอแน่นอนนะคะ
และนี่นะคะก็คือความลับของสีแดงทั้งหมด
ที่วิวจะมาเล่าให้ทุกคนฟังในวันนี้ค่ะ
เอาเป็นว่าถ้าใครอยากฟังเรื่องสีอื่น ๆ สีไหนนะคะ
คอมเมนต์มาด้านล่างได้ค่ะ
เดี๋ยวจะไปหามาให้ทีละสี ทีละสี ทีละสีเลยนะคะ
ส่วนใครชื่นชอบคลิปนี้อย่าลืม
กดไลก์เป็นกำลังใจให้วิวแล้วก็
กดแชร์เพื่อชวนเพื่อน ๆ มาดูด้วยกันค่ะ
แล้วพบกันใหม่โอกาสหน้านะคะ
บ๊ายบาย
สวัสดีค่ะ
เป็นไงบ้างทุกคน
รู้สึกยังไงกับสีแดงบ้างคะ
ต้องบอกเลยว่าเออ เอาจริง ๆ
แต่ละสีเนี่ย มันก็มีเรื่องราวที่น่าสนใจของมัน
บางอันอาจจะเป็นเรื่องประวัติของมัน
บางอันอาจจะเป็นเรื่องความหมายแฝงนะคะ
ซึ่งตอนที่วิวไปค้นหาเรื่องสีแดงเนี่ย
ก็ยังเจอสีอื่น ๆ อีกเพียบเลยที่น่าเล่ามาก ๆ นะคะ
ดังนั้น เอาเป็นว่าเดี๋ยวรอเจอกับสีถัดไปได้เร็ว ๆ นี้ค่ะ
จะเป็นสีอะไร รอลุ้นกันนะคะ
หรือคอมเมนต์มาก็จะ
เป็นการเร่งให้วิวเล่าเรื่องสีโปรดของคุณได้เร็วขึ้นค่ะ
วันนี้ลาไปก่อนแล้วกันนะคะทุกคน
บ๊ายบาย
สวัสดีค่ะ